A barcelonai verseny után maradtak a csapatok és kétnapos teszten vettek részt, amelyen Romain Grosjean új karosszériát kapott. Az első napon Grosjean vezette az autót, amellyel a 4. helyen zárta a napot és probléma mentesen. A második napon Gutiérrez vezetett, aki csapattársához hasonlóan ugyancsak a 4. helyen végzett. A mexikói aerodinamikai méréseket végzett a délelőtt során, majd időmérős köröket futott, és meglepetésre a legjobb eredményét nem az ultralágy, hanem a szuperlágy abroncsokkal érte el.